2023.6.16.
HU
Az Európai Unió Hivatalos Lapja
C 214/161 2023. január 19., csütörtök
22. úgy véli, hogy ha a kikötőkben megfelelő tárolási feltételek állnának rendelkezésre, ez megkönnyíthetné és garantálhatná a halak tartósítását, és segíthetné a kereskedelmi forgalomba hozatalt, azzal a céllal, hogy az árképzésre való közvetett kihatás révén javítsák a halak jövedelmezőségét; ezzel összefüggésben emlékeztet a KPSZ és a termelői szervezetek által biztosított lehetőségekre; 23. úgy véli, hogy az ETHAA-nak és az új nemzeti operatív programoknak meg kell erősíteniük és egyértelműen támogatniuk kell a kisüzemi halászatot, hozzájárulva ezzel a halászattól hagyományosan függő számtalan part menti közösség fenntarthatóságának és jövőbeli életképességének biztosításához, hogy ily módon kezeljék e szegmens sajátos problémáit, és támogassák az érintett halászatok helyi fenntartható kezelését; 24. úgy véli, hogy a tagállamok által az ETHAA végrehajtása során kiosztott támogatást a strukturális hiányosságok kezelésére kell felhasználni, ezáltal hozzájárulva a halászatból származó jövedelmek növeléséhez, a jogokkal járó munkahelyek ágazatban való előmozdításához és a tisztességes árak termelők számára történő biztosításához, a kapcsolódó tevékenységek fejlesztésének támogatásához az ellátási lánc halászatot megelőző és követő részében, a fenntartható halászat és a kisüzemi halászati ágazat jövőjének keretein belül hozzájárulva a part menti régiók fejlődéséhez és kohéziójához; 25. hangsúlyozza, hogy az ETHAA-ból származó finanszírozás végrehajtási arányának javítása és annak biztosítása érdekében, hogy a kisüzemi halászat hozzáférjen a támogatáshoz, az eljárások egyszerűsítésére irányuló intézkedéseket kell megvizsgálni és bevezetni, ezáltal csökkentve a kérelmeket övező bürokráciát, bonyolultságot és a jóváhagyási időt; módosítani kell a támogatás igénybe vételére szolgáló finanszírozási eljárást, és azt előfinanszírozási rendszerrel kell felváltani; valamint teljes mértékben ki kell használni az alapból igényelhető finanszírozás felső határait, 26. hangsúlyozza, hogy az EU-nak nem áll rendelkezésére olyan eszköz, amely lehetővé tenné, hogy megismerje az ETHA és az ETHAA által a kisüzemi halászati ágazatban végrehajtott beruházások mértékét, a finanszírozott bevált gyakorlatok számát, a konkrét eredmények megvalósulását, valamint azt, hogy hogyan működnek a helyi halászati akciócsoportok, és ténylegesen hogyan hajtják végre a KHP-t; felhívja a Bizottságot, hogy hozzon létre ilyen eszközt, amely alapvető lépés lenne annak megismeréséhez, hogy miként lehet a helyes gyakorlatokat nagyobb léptékben elterjeszteni, és hogyan lehet az EU egészére kiterjedően kedvező halászati módszereket bevezetni; 27. felhívja a tagállamokat, hogy helyi szinten nyújtsanak technikai segítséget annak érdekében, hogy megkönnyítsék a kisüzemi halászok uniós és nemzeti finanszírozáshoz való hozzáférését; 28. figyelmeztet a kisüzemi halászflotta magas átlagos életkorára, és ezzel kapcsolatban hangsúlyozza, hogy vonzóvá kell tenni e szegmens halászati tevékenységét a fiatalok és a nők számára; hangsúlyozza, hogy a kisüzemi flottát meg kell újítani és korszerűsíteni kell azzal a céllal, hogy javítsák a fedélzeti biztonságot és életkörülményeket, javítsák az energiahatékonyságot és környezetbarátabbá tegyék a szegmenst, annak egyidejű biztosítása mellett, hogy a teljes halászflotta halászati kapacitása ne növekedjen, és javuljon a flottától függő halászközösségek társadalmi és gazdasági fenntarthatósága; ezzel összefüggésben kiemeli, hogy kezelni kell azokat a helyzeteket, amikor a hajók elavulttá válnak, ami megnövekedett üzemeltetési, karbantartási és átminősítési költségekkel jár (gazdasági és környezetvédelmi szempontból), ami viszont rontja a műveletek során a garantált biztonsági feltételeket; hangsúlyozza, hogy a bruttó tonnatartalom mint a halászati kapacitás mérésére szolgáló kritérium azáltal, hogy a legénységi és kényelmi célra fenntartott területet is magában foglalja, akadályozhatja a halászhajók korszerűsítését és a kisüzemi halászflotta munkakörülményeinek oly szükséges javítását; felhívja e tekintetben a Bizottságot, hogy vizsgálja felül ezeket a kritériumokat és az egyéb, kapcsolódó rendelkezéseket, hogy olyan megoldást találjon, amely képes egyensúlyt teremteni a kisüzemi halászatban dolgozó munkavállalók szükségletei, illetve annak szükséges biztosítása között, hogy az uniós flotta halászati kapacitása ne növekedjen; 29. újfent hangsúlyozza, hogy a biztonság, a munkakörülmények, valamint a tevékenységek gazdasági és környezeti fenntarthatóságának javításához elengedhetetlen a flotta szükséges megújításának és/vagy korszerűsítésének támogatása; hangsúlyozza azonban, hogy ezt úgy kell elérni, hogy közben ne növekedjen a halászati kapacitás; 30. véleménye szerint a flotta felújítása, valamint a hajók karbantartása és javítása – különösen az elavult és kevéssé hatékony hajók esetében – szükségszerűség, amelynek figyelmen kívül hagyása – különösen a legkülső régiókban – veszélyeztetné a kisüzemi halászat jövőjét; 31. rámutat arra, hogy az ETHAA lehetőséget biztosít a hajók biztonságának, életkörülményeinek és energia­ teljesítményének javítását célzó beruházásokra, amelyek a kisüzemi part menti flották számára is előnyösek lehetnek, és hogy finanszírozási lehetőségeket kellene kínálnia a hajók felújítására, szerkezetátalakítására és méretének meg­ változtatására is, valamint új hajók vásárlására a kisüzemi halászflotta keretében, különösen azokban a konkrétan meghatározott esetekben, amikor ezen flotta átlagéletkora előrehaladott, és nem garantálja az alapvető biztonsági és